ԱՄՓՈՓԱԹԵՐԹ
«Հայաստանի Հանրապետության կառավարության 2023 թվականի հուլիսի 27-ի N 1284-Լ որոշման մեջ փոփոխություններ և լրացում կատարելու մասին» ՀՀ կառավարության որոշման նախագծի 
	1. [bookmark: _Hlk224549435] Տարածքային կառավարման և ենթակառուցվածքների նախարարություն

	20․07․2026

	
	   № ԴԽ/15.3/27604-2026

	«Հայաստանի Հանրապետության կառավարության 2023 թվականի հուլիսի 27-ի N 1284-Լ որոշման մեջ փոփոխություններ և լրացում կատարելու մասին» Հայաստանի Հանրապետության կառավարության որոշման նախագծի վերաբերյալ ՀՀ ՏԿԵ նախարարությունն առաջարկություններ չունի։
Միաժամանակ տեղեկացնում ենք, որ նախագիծը քննարկվել է ՀՀ մարզպետների աշխատակազմերի հետ։ Քննարկման արդյունքներով Ձեզ ենք ներկայացնում ՀՀ Վայոց ձորի մարզպետի աշխատակազմի կողմից տրմադրված առաջարկությունը։
	
Ընդունվել է։







	ՀՀ Վայոց ձորի մարզպետի աշխատակազմ
 Ի կատարումն Ձեր 2026 թվականի հուլիսի 14-ի թիվ ԴԽ/15.3/27018-2026 հանձնարարականի՝ տեղեկացնում ենք, որ «Հայաստանի Հանրապետության կառավարության 2023 թվականի հուլիսի 27-ի N 1284-Լ որոշման մեջ փոփոխություններ և լրացում կատարելու մասին» ՀՀ կառավարության որոշման նախագիծը քննարկվել է մարզպետի աշխատակազմում։ Նախագծի վերաբերյալ ներկայացնում ենք հետևյալ առաջարկությունը.
Հաշվի առնելով, որ սարքավորումների և նյութերի մատակարարման ուշացումների պատճառով ջերմատների կառուցման առավելագույն ժամկետը 1.5 տարուց երկարաձգվում է մինչև 2 տարի՝ առաջարկում ենք համապատասխանաբար երկարաձգել նաև վարկի մայր գումարի վճարման արտոնյալ ժամկետը։ Սույն փոփոխությունը հնարավորություն կտա մեղմել տնտեսավարողների ֆինանսական բեռը այն ժամանակահատվածում, երբ ջերմատնային տնտեսությունը դեռևս չի գործում, և շահառուն բերք ու համապատասխան եկամուտներ չի ստանում։
	
Չի ընդունվել։
Ծրագրի 9-րդ կետի 5-րդ ենթակետով արդեն իսկ սահմանված է, որ շահառուի դիմումով ֆինանսական կառույցը կարող է սահմանել վարկի մայր գումարի և տոկոսադրույքի համար արտոնյալ ժամկետ՝ առավելագույնը 12 ամիս ժամկետով։
Միաժամանակ, ՀՀ կառավարության 2026 թվականի հունիսի 18-ի N 885-Լ որոշմամբ, ծրագրի շրջանակում կառուցած ջերմատուն և 2026 թվականի ընթացքում գյուղատնտեսական արտադրանք իրացրած շահառուների համար վարկի մարման ժամկետը կարող է երկարաձգվել 6 ամսով և տրամադրվել լրացուցիչ 6 ամիս վարկի մայր գումարի և տոկոսադրույքի արտոնյալ ժամկետ։

	2. [bookmark: _Hlk225844032]ՀՀ արդարադատության նախարարություն 

	24․07․2026

	
	N /27.3.3/39109-2026

	«Հայաստանի Հանրապետության կառավարության 2023 թվականի հուլիսի 27-ի N 1284-Լ որոշման մեջ փոփոխություններ և լրացում կատարելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) վերաբերյալ հայտնում ենք հետևյալը․
[bookmark: _Hlk234837255]1․ Նախագծի 1-ին կետի 3-րդ ենթակետով Հայաստանի Հանրապետության կառավարության 2023 թվականի հուլիսի 27-ի N 1284-Լ որոշման հավելվածի 9-րդ կետում լրացվող նոր 11-րդ ենթակետի համաձայն՝ Ծրագրի շրջանակում առաջարկվող պայմանները՝ ծրագրի շրջանակում յուրաքանչյուր շահառու իրավունք ունի մեկ անգամ սուբսիդավորվող վարկը մեկ ֆինանսական կառույցից այլ ֆինանսական կառույց  տեղափոխելու` պահպանելով տրամադրված վարկի բոլոր պայմանները՝ բացառությամբ վարկի տոկոսադրույքի (վարկի պահանջի իրավունքի զիջում այլ ֆինանսական կառույցի), որն իրականացվում է ֆինանսական կառույցների փոխադարձ համաձայնությամբ։ Գործընթացն իրականացնելու համար շահառուն պետք է ստանա սկզբնական ֆինանսավորում իրականացրած ֆինանսական կառույցի գրավոր համաձայնությունը, այնուհետև համաձայնության գա այն ֆինանսական կառույցի հետ, որը կհամաձայնվի իրականացնել ֆինանսավորում և ստանձնել սուբսիդավորված գումարների ամբողջական (ներառյալ՝ սկզբնական ֆինանսավորում իրականացրած կառույցին տրամադրված սուբսիդավորման գումարները) հետ վերադարձման պարտավորվածություն՝ ծրագրի պայմաններին համապատասխան։ Ֆինանսական կառույցները պետք է կնքեն վարկի պահանջի իրավունքի զիջման պայմանագիր (նոր ֆինանսական կառույցը մինչև պայմանագրի կնքումը պետք է ստանա նախարարության գրավոր համաձայնությունը, իսկ պայմանագիրը կնքելուց հետո 10 աշխատանքային օրվա ընթացքում այն ներկայացնի նախարարություն), ընդ որում, նոր ֆինանսական կառույցը պետք է հանդիսանա ծրագրի մասնակից ֆինանսական կառույց։»։
Սույն կարգավորումից պարզ չէ նախարարության կողմից գրավոր համաձայնության տրամադրման ընթացակարգը, այդ թվում՝ համաձայնություն տրամադրելու կամ մերժելու հիմքերը, դիմումի քննության ժամկետը, ինչպես նաև այն փաստաթղթերի շրջանակը, որոնց հիման վրա նախարարությունը պետք է կայացնի համապատասխան որոշումը։
Միաժամանակ հարկ է արձանագրել, որ Նախագծին կից ներկայացված հիմնավորման մեջ ևս բացակայում են պարզաբանումներ այն մասին, թե ինչով է պայմանավորված նախարարության գրավոր համաձայնություն ստանալու անհրաժեշտությունը և ինչպիսի հանգամանքների գնահատման արդյունքում է նախարարությունը տալու կամ մերժելու համապատասխան համաձայնությունը։
Այս առումով հարկ է նկատի ունենալ նաև, որ ծրագրի մասնակից ֆինանսական կառույցները վարկավորման վերաբերյալ որոշումները կայացնում են իրենց ներքին կանոնակարգերով և ընթացակարգերով՝ գնահատելով վարկառուի վարկունակությունը, ֆինանսական ռիսկերը և այլ հանգամանքները։ Նշվածի համատեքստում հիմնավորումից և Նախագծից պարզ չէ, թե նախարարության գրավոր համաձայնության տրամադրումը տվյալ գործընթացում ինչ նպատակ է հետապնդում։ Բացի այդ, հիմնավորումից պարզ չէ, արդյոք նախարարության գրավոր համաձայնության ստացման վերաբերյալ կարգավորումները համաձայնեցվել են ծրագրի մասնակից ֆինանսական կառույցների հետ, որոնք անմիջականորեն ներգրավված են լինելու նշված գործընթացի իրականացմանը։
Հաշվի առնելով, որ նախարարության գրավոր համաձայնությունը նախատեսվում է որպես վարկի պահանջի իրավունքի զիջման պայմանագրի կնքման պարտադիր նախապայման, անհրաժեշտ է հստակեցնել դրա տրամադրման ընթացակարգը, համաձայնության կամ մերժման հիմքերը, ինչպես նաև հիմնավորել նախարարության համաձայնությունը պարտադիր նախապայման սահմանելու անհրաժեշտության վերաբերյալ կարգավորման նախատեսումը։
	





Ընդունվել է։
   Նախարարության կողմից գրավոր համաձայնություն տալու վերաբերյալ դրույթը հանվել է նախագծից։

	3. Ֆինանսների նախարարություն
	27.07.2026թ.

	
	N 01/9-2/20263-2026

	Ի պատասխան Ձեր սույն թվականի հուլիսի 14-ի N 01/17394-2026 գրության՝ «Հայաստանի Հանրապետության կառավարության 2023 թվականի հուլիսի 27-ի N 1284-Լ որոշման մեջ փոփոխություններ և լրացում կատարելու մասին» ՀՀ կառավարության որոշման նախագծի վերաբերյալ հայտնում ենք, որ առաջարկություններ չունենք:
	Ընդունվել է։


	4. ՀՀ կենտրոնական բանկ

	08.04.2026թ.

	1. 
	N /06.1/2/4668-2026

	Հայտնում ենք, որ Ձեր կողմից ներկայացված «Հայաստանի Հանրապետության կառավարության 2023 թվականի հուլիսի 27-ի N 1284-Լ որոշման մեջ փոփոխություններ և լրացում կատարելու մասին» կառավարության որոշման նախագծի (այսուհետ՝ Նախագիծ) վերաբերյալ Հայաստանի Հանրապետության կենտրոնական բանկը (այսուհետ՝ Կենտրոնական բանկ) սկզբունքային առաջարկություններ և դիտողություններ չունի:
Միևնույն ժամանակ Ձեր ուշադրությունն ենք հրավիրում այն հանգամանքի վրա, որ, վարկի՝ մեկ ֆինանսական կառույցից մյուսը տեղափոխելու իրավունքի իրացման արդյունավետության ապահովման նպատակով անհրաժեշտ է հստակեցնել նոր ֆինանսական կառույցի և նախարարության համաձայնության ձեռքբերման ընթացակարգը, մասնավորապես սահմանել նախարարության կողմից համաձայնության տրամադրման հստակ ժամկետներ, ինչպես նաև մերժման հիմքեր: 
Տեղեկացնում ենք նաև, որ Կենտրոնական բանկի կողմից Նախագիծը ներկայացվել է Հայաստանի բանկերի միությանը և առդիր ներկայացնում ենք նաև Հայաստանի բանկերի միության և Հայաստանի Հանրապետության տարածքում գործող բանկերի դիտարկումները:
	
Ընդունվել է։
    Նախարարության կողմից գրավոր համաձայնություն տալու վերաբերյալ դրույթը հանվել է նախագծից, իսկ սկզբնական ֆինանսավորում իրականացրած ֆինանսական կառույցի գրավոր համաձայնության համար սահմանվել է ժամկետ, և համապատասխան դրույթը խմբագրվել է։

	5. Հայաստանի բանկերի միություն
	22.07.2026թ.

	
	ՀԲՄ 00-229

	Ի պատասխան Ձեր N 09.7.3/17394-2026 գրության, Ձեր ուշադրությանն ենք ներկայացնում Հայաստանի Հանրապետության կառավարության «Հայաստանի Հանրապետության կառավարության 2023 թվականի հուլիսի 27-ի N 1284-Լ որոշման մեջ փոփոխություններ և լրացում կատարելու մասին» որոշման նախագծի վերաբերյալ ՀՀ առևտրային բանկերի դիտարկումներն ու առաջարկները:
	

	Կոնվերսբանկ ՓԲԸ
Թեև առաջարկվող փոփոխությունը շահառուին տալիս է մեկ անգամ սուբսիդավորվող վարկը մեկ ֆինանսական կառույցից մյուսը տեղափոխելու իրավունք, այդ իրավունքի իրացման արդյունավետությունը շարունակում է կախված մնալ երեք կողմերի՝ սկզբնական ֆինանսական կառույցի, նոր ֆինանսական կառույցի և նախարարության համաձայնություններից։ Եթե չեն սահմանվում համաձայնության տրամադրման հստակ ժամկետներ, մերժման սպառիչ հիմքեր և շահառուի իրավունքների պաշտպանության մեխանիզմներ, ապա իրավունքը գործնականում կարող է կրել հայեցողական բնույթ, ինչը կարող է սահմանափակել դրա արդյունավետ իրականացումը։ 
Բացի վերոգրյալից կետը սահմանում է, որ սուբսիդավորվող վարկը մեկ ֆինանսական կառույցից այլ ֆինանսական կառույց տեղափոխելու դեպքում պետք է պահպանվի վարկի բոլոր պայմանները, բացառությամբ տոկոսադրույքի: Հարկ է նշել, որ բանկերը վարկերը տրամադրում են իրենց ռիսկի և պայմանների հիման վրա, ինչպես նաև կարող են առաջարկել առավել բարենպաստ պայմաններ կամ մեկ բարենպաստ պայմանը փոփոխել մեկ այլ ավելի բարենպաստ պայմանով, կամ առաջարկել որոշակի փաթեթ, ուստի առաջարկում ենք նման սահմանափակում չնախատեսել:
Կետը նաև սահմանում է, որ տեղափոխման համար պետք է կնքվի վարկի պահանջի իրավունքի զիջման պայմանագիր: Պրակտիկայում տեղափոխությունները իրականացվում են օրենսդրությամբ նման հնարավորություն տվող տարբեր գործարքներով։ Ուստի առաջարկում ենք հստակ գործարք չնախատեսել, այլ սահմանել, որ այն հնարավոր է իրականացնել ՀՀ օրենսդրությամբ թույլատրելի ցանկացած եղանակով:
	
Մասամբ է ընդունվել:
Նախագծից հանվել է նախարարության կողմից համաձայնություն տալու վերաբերյալ դրույթը։ 
Միաժամանակ, խմբագրվել է այն դրույթը, համաձայն որի՝ սուբսիդավորվող վարկը մեկ ֆինանսական կառույցից մյուսին փոխանցելու դեպքում պետք է պահպանվեն վարկի բոլոր պայմանները, բացառությամբ տոկոսադրույքի՝ այն կապելով վարկի տոկոսադրույքի սուբսիդավորման հետ։
Նախագծով սահմանվել է դրույթ և ժամկետ՝ սկզբնական ֆինանսավորումն իրականացրած ֆինանսական կառույցի գրավոր համաձայնության վերաբերյալ։




	Արդշինբանկ ԲԲԸ
Սահմանել ֆինանսական կազմակերպությունների միջև տեղեկատվության և փաստաթղթերի փոխանակման ժամկետը:
Վերոնշյալ առաջարկությունների մասով նպատակահարմար ենք համարում առաջնորդվել Հայաստանի Հանրապետության կառավարության N 355-Լ որոշմամբ սահմանված կարգավորմամբ, համաձայն որի՝
«Ֆինանսական կազմակերպությունները պարտավոր են ապահովել տեղափոխվող վարկի կամ լիզինգի վերաբերյալ անհրաժեշտ տեղեկատվության և փաստաթղթերի, այդ թվում՝ վարկային կամ լիզինգային պայմանագրի և դրա փոփոխությունների,  պարտավորության մնացորդի, վճարումների պատմության, ապահովման միջոցների և պետական աջակցության վերաբերյալ տվյալների փոխանակումը։ Սույն կետով նախատեսված տեղեկատվության և փաստաթղթերի փոխանակումն իրականացվում է համապատասխան դիմումն ստանալու օրվանից հետո 10 աշխատանքային օրվա ընթացքում՝ էլեկտրոնային եղանակով, եթե ֆինանսական կազմակերպությունների միջև համաձայնությամբ այլ կարգ սահմանված չէ։
	Չի ընդունվել։
Հայաստանի Հանրապետության կառավարության N 355-Լ որոշմամբ սահմանված կարգավորումները կիրառելու վերաբերյալ առաջարկությունն ընդունելի չէ, քանի որ տվյալ դեպքում խոսքը վերաբերում է վարկի պահանջի իրավունքի զիջմանը մեկ ֆինանսական կառույցից մյուսին, այլ ոչ թե վարկի վերաֆինանսավորմանը։ Տվյալ դեպքում նախատեսվում է ֆինանսական կառույցների միջև վարկի պահանջի իրավունքի զիջման պայմանագրի կնքում։




